b'\n_START_ARTICLE_\n\xc5\xbdut\n_START_SECTION_\nGeografija\n_START_PARAGRAPH_\nNajvi\xc5\xa1ji vrh otoka je 155 mnm visoki Gubavac. Obale na otoku so zelo razvejane in strmo padajo\xc4\x8de v morje. Dol\xc5\xbeina obale zna\xc5\xa1a 44,058 km. \xc5\xa0tevilni zalivi Hilja\xc4\x8da, Saru\xc5\xa1\xc4\x87ica, Bizikovica, Pinizel, Bodovac in drugi so primerna naravna zakoni\xc5\xa1\xc4\x8da pred vetrovi za manj\xc5\xa1e ladje. Na otoku je tudi nekaj manj\xc5\xa1ih polj, kjer gojijo oljke, fige in trto. Najve\xc4\x8dji del otoka pa je porasel z makijo.Otok ima tudi nekaj zelo dobrih gosti\xc5\xa1\xc4\x8d in marino za jadrnice in motorne barke. Na vrhu Gubavca so znamenja (kri\xc5\xbei), ki jih postavijo turisti ki pridejo na vrh._NEWLINE_Na otoku ni naselij in stalnih prebivalcev. Na njem ob\xc4\x8dasno \xc5\xbeivijo le ribi\xc4\x8di in poljedelci, ki pridejo z bli\xc5\xbenjega otoka Murter, poleti obdelovat polja, pozimi pa past ovce.'